projecte-aina/catalan_government_crawling huggingface dataset:
Les sol·licituds de subvenció es podran presentar telemàticament entre el 23 d'abril i el 14 de maig.
El Diari Oficial de la Generalitat de Catalunya ha publicat avui les convocatòries corresponents als 2020 de les subvencions estructurals als mitjans de comunicació.
Les sol·licituds per a les quatre línies de subvencions es podran presentar de forma telemàtica entre el 23 d'abril i el 14 de maig, ambdós inclosos.
La convocatòria d'aquestes subvencions, que estava previst publicar el mes de març, es va ajornar a causa de la situació excepcional creada per l'emergència sanitària del Covid-19.
En aquests moments, en canvi, es tornen a donar les condicions per tal de garantir que correcte desenvolupament de les convocatòries.
Les convocatòries publicades preveuen una dotació de 7.728.250 euros per a les quatre línies de subvencions estructurals, 90.250 euros més que en les convocatòries de 2019.
Els imports s'han adaptat en cada cas per adaptar-los a la realitat i les necessitats del sector.
Concretament, les quatre línies de subvencions convocades són les següents:
Les sol·licituds de subvenció es poden presentar exclusivament de forma telemàtica, a través de Tràmits Gencat.
Les bases reguladores de les subvencions, així com tota la informació actualitzada, es poden consultar a l'apartat de Subvencions als mitjans de comunicació d'aquest web.
Pel que fa la convocatòria de Subvencions per al desenvolupament d'iniciatives que contribueixin al foment del periodisme i a l'enfortiment de l'espai català de comunicació, també es publicarà properament.
Les sol·licituds de subvencions per al desenvolupament d'iniciatives que contribueixin al foment del periodisme i a l'enfortiment de l'espai català de comunicació es podran presentar entre l'11 i el 29 de maig.
El Diari Oficial de la Generalitat publica avui la convocatòria de subvencions a entitats sense ànim de lucre i organitzacions professionals del sector de la comunicació per al desenvolupament d'iniciatives que contribueixin al foment del periodisme i a l'enfortiment de l'espai català de comunicació, corresponent a l'any 2020, amb una dotació màxima d'1.404.000 euros.
Les sol·licituds per aquesta línia de subvencions es podran presentar entre l'11 i el 29 de maig, ambdós inclosos, exclusivament de forma telemàtica, a través de Tràmits Gencat.
Aquesta convocatòria s'afegeix a les de les subvencions estructurals als mitjans de comunicació, que es van publicar el passat 22 d'abril i es troben encara en període de presentació de sol·licituds.
Les convocatòries de les cinc línies d'ajuts, previstes pel mes de març, s'havien ajornat a causa de la situació excepcional creada per l'emergència sanitària del Covid-19, i s'han reprès tan bon punt s'han tornat a donar les condicions per tal de garantir el seu correcte desenvolupament.
Les bases reguladores de les subvencions, així com tota la informació actualitzada, es poden consultar a l'apartat de Subvencions als mitjans de comunicació d'aquest web.
El termini, que va començar el passat 23 d'abril, s'allargarà fins el 25 de maig per tal que, tot i l'alteració de l'activitat habitual, les empreses editores i els mitjans audiovisuals puguin presentar les sol·licituds a temps.
El termini de presentació de sol·licituds per a les quatre línies de subvencions estructurals als mitjans de comunicació s'amplia fins el 25 de maig.
El termini inicial fixat a la convocatòria era entre el 23 d'abril i el 14 de maig.
El Govern, però, és conscient de les circumstàncies derivades de l'alteració de l'activitat habitual a causa de la crisi del Covid-19 que han sofert les empreses editores de premsa i els mitjans de comunicació audiovisual, i que aquestes podrien encara afectar el normal funcionament de la tramitació de les sol·licituds, que es du a terme per mitjans telemàtics.
En particular, la caducitat dels certificats telemàtics dels quals disposen les empreses i entitats que poden accedir a aquestes subvencions, els obligarà a esmerçar un temps superior al normal en la presentació de la documentació requerida en les bases corresponents, que els podria suposar un perjudici irreparable si s'exhaurís el termini inicialment establert en les convocatòries.
Les quatre línies de subvencions estructurals per a les quals s'amplia el termini de presentació de sol·licituds són les següents:
Les sol·licituds de subvenció es poden presentar exclusivament de forma telemàtica, a través de Tràmits Gencat.
Les bases reguladores, així com tota la informació actualitzada, es poden consultar a l'apartat de Subvencions als mitjans de comunicació d'aquest web.
A partir del 15 de maig els canals d'Emissions Digitals de Catalunya només es podran sintonitzar en la nova freqüència en més d'un centenar de muncipis.
En el marc del procés del Segon Dividend Digital a Catalunya, el 15 de maig era la data prevista perquè tots els centres emissors que estaven emetent els canals en simulcast, és a dir simultàniament en la freqüència antiga i la nova, deixessin de fer-ho per quedar-se només amb les noves freqüències.
De tota manera, atesa la situació excepcional provocada per la crisi del Covid-19, aquest període de simulcast s'allargarà per tal d'assegurar que la ciutadania que encara no ha fet les adequacions necessàries a l'antena no deixi de rebre els canals de televisió.
Això no obstant, el concessionari privat Emissions Digitals de Catalunya ha acordat no allargar aquest període de simulcast en la majoria de centres emissors, i per tant apagarà les freqüències antigues.
La mesura afecta més d'un centenar de municipis, que estan coberts de forma total o parcial per un d'aquests centres emissors.
A partir del 15 de maig, totes aquelles llars que rebin el senyal de la TDT d'aquests centres només podran sintonitzar els canals d'EDC en les noves freqüències.
En cas que encara no hagin resintonitzat el televisor i fet les adaptacions necessàries a l'antena, deixaran de veure aquests canals fins que facin les actuacions pertinents.
Els canals de Emissions Digitals de Catalunya són els següents:
A l'enllaç que acompanya aquesta informació es pot consultar el llistat complet de municipis i centres emissors afectats.
Després de l'aturada dels treballs degut a la situació d'emergència sanitària, s'han programat noves dates per completar els canvis de canal previstos.
El procés del Segon Dividend Digital continua.
Els treballs als centres emissors que havien quedat en suspens des de mitjans de març es reprenen, i s'han programat noves dates per completar els canvis de canal directes que havien quedat pendents.
El passat 14 de novembre va començar el Segon Dividend Digital, el procés d'alliberament d'una part de la banda de freqüències utilitzada per la difusió de la televisió digital terrestre per a destinar-la als serveis de comunicació de telefonia mòbil 5G.
Així, una vintena de centres emissors van començar un període de simulcast, durant el qual conviuen les emissions en el canal que ha de canviar amb les emissions en el nou canal.
El 5 de març va començar una segona fase en la qual una cinquantena més de centres emissors van encetar també el seu període de simulcast.
A més, durant tot el període del procés d'alliberament de freqüències, els centres emissors afectats amb un abast de cobertura més limitada estan subjectes a un canvi de canal directe, és a dir sense cap període de simultaneïtat d'emissions entre el canal a canviar i el nou canal assignat.
Al mateix temps que s'encén el nou canal s'apaga l'antic.
Per tal de veure correctament tots els canals de la TDT un cop es produeix l'apagada dels canals antics, cal haver efectuat les adaptacions necessàries a l'antena i haver resintonitzat el televisor.
Tal com vam anunciar el passat 16 de març, però, tots els canvis de canal directes que estaven pendents d'executar en aquell moment es van suspendre, d'acord amb les indicacions de la Secretaria d'Estat de Telecomunicacions i Infraestructures Digitals, per tal de garantir la recepció en el servei de TDT durant la crisi sanitària causada pel Covid-19.
La finalització de tots els simulcast, que estava prevista pel 15 de maig, també s'ha posposat pels mateixos motius.
Només els quatre canals d'EDC van apagar el simulcast en la majoria de centres emissors.
Amb la desescalada, es reprèn pel procés del Segon Dividend Digital, i s'han programat noves dates per fer els treballs de canvi de canal directe que havien quedat pendents en més d'un centenar de centres emissors.
Podeu trobar aquestes dates al Mapa comarcal de canvis de freqüències i previsió de dates pel Segon Dividend Digital, i més informació sobre tot el procés en aquest mateix web, a l'apartat dedicat al Segon Dividend Digital.
Després de la impossibilitat de celebrar-los el 2017 com a conseqüència de l'aplicació de l'article 155 per part de l'Estat, es reprèn l'entrega anual d'aquests premis que reconeixen la feina dels mitjans de comunicació i reforçen l'espai de comunicació nacional
La consellera de la Presidència i portaveu del Govern, Elsa Artadi, ha presidit el lliurament de la XVII edició dels Premis Nacionals de Comunicació 2018, acompanyada del secretari del Govern, Víctor Cullell, i el secretari de Comunicació del Govern i Mitjans de Comunicació, Antoni Molons.
Els guardonats d'enguany han estat:
Els guardonats de la XVII edició dels Premis Nacionals de Comunicació han estat el programa de ràdio 'La competència', el Canal 3/24, el fotoperiodista Tino Soriano, el diari digital Núvol, l'aplicació Wallapop, el grup de comunicació Corisa Media Grup i Pepi Rafel.
També es pretén promoure estudis i elaborar materials educatius sobre les addiccions al joc i els transtorns alimentaris.
El Consell de l'Audiovisual de Catalunya (CAC) ha signat un conveni amb el Consell de Col·legis de Metges de Catalunya (CCMC) i els Col·legis de Metges de Barcelona (CoMB), Girona (COMG), Tarragona (COMT) i Lleida (COMLL), per col·laborar en diversos àmbits que poden influir en la salut de la ciutadania, i especialment per combatre les fake news relacionades amb la salut.
Roger Loppacher (CAC), Josep Vilaplana (CCMC i COMG), Jaume Padrós (CoMB), Fernando Vizcarro (COMT) i Ramon Mur (COMLL), com a presidents de les diferents institucions representades, han signat el conveni aquest dimecres 15 de maig.
El document pretén establir un marc estable de col·laboració per tal de vetllar per un tractament informatiu i publicitari correcte dels productes sanitaris i dels serveis que ofereixin els professionals de la salut, i per combatre la desinformació en línia d'aspectes relacionats amb la salut.
El conveni també vol promoure estudis sobre els efectes de la publicitat de jocs d'atzar i d'apostes en línia, i elaborar materials educatius per a la prevenció de les addiccions als jocs i les apostes i als videojocs, i dels trastorns alimentaris, com l'anorèxia i la bulímia nervioses.
L'acte, organitzat pel Departament de la Presidència, tindrà lloc el proper 12 de juny a Granollers.
La secretaria de Comunicació del Govern i Mitjans de Comunicació, a través la Direcció General de Mitjans de Comunicació, organitza en col·laboració amb l'Institut Català de les Dones la taula rodona Comunicar amb perspectiva de gènere.
L'acte s'emmarca dins del Mercat Audiovisual de Catalunya (MAC), que tindrà lloc el proper dimecres 12 de juny a Roca Umbert Fàbrica de les Arts de Granollers.
La taula rodona pretén reflexionar sobre què poden fer els mitjans de comunicació per tal d'evitar reproduir estereotips de gènere i, en canvi, contribuir a millorar la visibilitat de les dones i incorporar el seu discurs i la seva realitat diversa en els seus continguts.
Participaran en l'acte les periodistes i expertes en gènere i mitjans de comunicació Elvira Altés, Arantza Diez i Gemma Ruiz Palà.
Núria Balada, presidenta de l'Institut Català de les Dones, en serà la moderadora.
El termini de presentació de sol·licituds finalitzarà el 21 de juny per als mitjans digitals i el 25 de juny per a les publicacions en suport de paper.
El Diari Oficial de la Generalitat ha publicat les convocatòries corresponents a l'any 2019 de les subvencions estructurals per a l'edició de mitjans informatius digitals de titularitat privada, en català o en aranès, i de les subvencions estructurals per a l'edició de publicacions periòdiques en suport de paper en català o en aranès.
Les sol·licituds de subvenció es podran presentar, telemàticament:
Els requisits per poder-hi optar, així com el càlcul de la quantia d'aquestes, s'estableixen a les bases reguladores.
La dotació màxima corresponent a la tramitació d'aquesta convocatòria és de 2.150.000 euros per a les subvencions a mitjans informatius digitals i de 4.094.000 euros per a les subvencions a publicacions periòdiques en suport de paper.
L'Ajuntament disposava fins ara d'una adjudicació provisional.
El Govern de la Generalitat ha atorgat la concessió definitiva per a la prestació del servei públic de radiodifusió sonora en ones mètriques amb modulació de freqüència a l'ajuntament de Santa Cristina d'Aro.
L'emissora municipal, que fins ara disposava d'una adjudicació provisional, té ara llicència definitiva per emetre a la freqüència 107.7 MHz.
La concessió s'ha atorgat prèvia comprovació que les instal·lacions de l'emissora s'adiuen al projecte aprovat al seu dia i a les especificacions tècniques d'aplicació, han superat la inspecció preceptiva i han obtingut de l'administració competent l'autorització de la posada en servei.
La taula rodona 'Comunicar amb perspectiva de gènere' ha posat el focus sobre la necessitat de revertir la invisibilització de les dones als mitjans de comunicació.
Elvira Altés, Núria Balada i Arantza Diez.
El Mercat Audiovisual de Catalunya ha acollit aquest dimecres la taula rodona " Comunicar amb perspectiva de gènere ", organitzada per la Direcció General de Mitjans de Comunicació, en col·laboració de l'Institut Català de les Dones.
Núria Balada, presidenta de l'ICD, que exercia de moderadora de la taula, ha constatat la necessitat que els mitjans de comunicació tinguin en compte la perspectiva de gènere per tal que, en el moment de presentar la realitat que ens envolta, "no esborrin més del 50 per cent de la població".
Les periodistes Elvira Altés i Arantza Diez, que han publicat nombroses investigacions i treballs sobre gènere i mitjans de comunicació, han fet un repàs de la situació, explicant que tot i que hi ha hagut avenços en els últims anys, aquests són lents i insuficients.
Han volgut posar l'accent en què les dones apareixen molt menys que els homes en les informacions publicades o emeses pels diferents tipus de mitjans, i que quan ho fan sovint es reprodueixen estereotips de gènere.
A més, són consultades molt menys com a expertes, i la seva presència en posicions de responsabilitat dels principals mitjans de comunicació també és escassa.
Segons les dades del darrer Global Media Monitoring Project (GMMP), l'any 2015 les dones van representar només el 24% de les persones en les quals es van enfocar les notícies de premsa, televisió i ràdio, una xifra idèntica a l'estudi de 2010.
En el cas d'internet la xifra només puja dos punts, fins al 26%.
Encara més preocupant és el fet que només representin el 9% de les persones consultades pels mitjans com a expertes o opinadores.
En aquest sentit, cal recordar que l'Institut Català de les Dones posa a disposició de tots els mitjans de comunicació un Cercador d'Expertes per tal de visibilitzar el talent femení i les aportacions de les dones en tots els àmbits professionals i de coneixement.
L'any 2015 les dones van representar només el 24% de les persones en les quals es van enfocar les notícies de premsa, televisió i ràdio, el 26% a internet.
Durant la Jornada, que tindrà lloc aquest divendres 5 de juliol al Col·legi de Periodistes de Catalunya, també es lliuraran els Premis per a la Diversitat en l'Audiovisual.
La Mesa per a la Diversitat en l'Audiovisual celebra aquest divendres 5 de juliol la seva XII Jornada, que enguany porta per títol " Dones i diversitat a l'audiovisual ".
La jornada té per objectiu reflexionar sobre les accions per fomentar la diversitat a l'audiovisual amb perspectiva de gènere.
La conferència inaugural, "Barrionalismos.
Tot seguit, una taula rodona parlarà sobre "Dones negres a l'audiovisual: del reflex a l'autorepresentació".
Per tancar la jornada, es farà el lliurament dels XI Premis per a la Diversitat en l'Audiovisual.
L'assistència és gratuïta, però cal inscripció prèvia.
La Mesa per a la Diversitat en l'Audiovisual aplega persones provinents de diversos grups culturals, mitjans de comunicació, institucions, empreses, col·lectius professionals, grups de recerca, entitats de suport, universitats i altres persones i òrgans interessats en la promoció d'una millor representació de la multiculturalitat i la diversitat en els mitjans audiovisuals de Catalunya.
Té per objectiu contribuir a fomentar la convivència, el respecte, el coneixement i l'intercanvi entre persones de les diferents filiacions culturals i compartir l'experiència de la recreació i la renovació de la cultura catalana.
S'obre un període de consulta pública prèvia a l'elaboració de l'avantprojecte de llei de modificació de la Llei 22/2005, de 29 de desembre, de la comunicació audiovisual de Catalunya (LCAC).
Del 24 de juliol i fins el proper 6 de setembre de 2019, s'obre aquest període de consulta pública per poder aportar diferents opinions i noves propostes per a l'elaboració de l'avantprojecte de llei de modificació de la Llei de comunicació audiovisual de Catalunya.
La consulta té per objecte conèixer la millor manera de dur a terme la transposició de la Directiva (UE) 2018/1808 de serveis de comunicació audiovisual a través de la legislació catalana i com millorar l'eficàcia de l'actuació administrativa en relació amb els mitjans de comunicació audiovisual, en particular l'activitat audiovisual sense títol habilitant i els mitjans sense ànim de lucre, comunitaris o no.
L'objectiu de la consulta és conèixer propostes per trobar les millors vies per a l'autorregulació en el sector dels serveis de comunicació audiovisual, per a millorar l'eficàcia en les sancions i per desplegar la normativa en matèria de continguts.
Els ajuntaments d'aquestes poblacions disposaven fins ara d'una adjudicació provisional per poder emetre.
El Govern de la Generalitat ha atorgat la concessió definitiva per a la prestació del servei públic de radiodifusió sonora en ones mètriques amb modulació de freqüència als ajuntaments de Tordera, Vilamalla, Alguaire i Gelida.
Les seves emissores municipals, que fins ara disposaven d'una adjudicació provisional, tenen ara la llicència definitiva per emetre.
Les freqüències són les següents:
Les concessions s'han atorgat prèvia comprovació que les instal·lacions de les emissores s'adiuen al projecte aprovat al seu dia i a les especificacions tècniques d'aplicació, han superat la inspecció preceptiva i han obtingut de l'administració competent l'autorització de la posada en servei.
Els canals de TDT comencen a emetre per les noves freqüències el 5 de febrer en una quarantena de centres emissors que cobreixen més de 200.000 habitants.
El dia 5 de febrer comença la segona fase del procés del Segon Dividend Digital a Catalunya, durant el qual diversos canals de TDT canviaran de freqüència en algunes comarques catalanes per tal de permetre el desplegament de les futures xarxes de telecomunicacions 5G.
Concretament, 41 centres emissors de tot el territori, que cobreixen més de 200.000 habitants, faran l'encesa dels canals en la seva nova freqüència en aquesta data.
Aquests canals emetran durant tres mesos simultàniament tant en la nova freqüència com en l'antiga.
Al final d'aquest període, anomenat simulcast, s'apagaran les freqüències antigues i els canals afectats ja només es podran sintonitzar en la seva nova ubicació.
Aquest final de simulcast coincidirà amb el dels centres emissors més grans, que ja van començar el procés el passat 14 de novembre.
A banda d'aquests centres emissors grans i mitjans, també n'hi ha de més petits repartits per tot el territori, on no hi ha període de simulcat sinó que el canvi de canal és directe.
És a dir, en el moment d'encendre el canal en la nova freqüència, aquest desapareix de l'antiga.
Per aquests centres emissors no hi ha una data única d'encesa i apagada de canals.
Mapa de canvis de freqüències i previsió de dates pel Segon Dividend Digital a Catalunya
A les comarques del Barcelonès, el Vallès Occidental, el Baix Llobregat, el Maresme, el Vallès Oriental, el Garraf, l'Anoia i l'Alt Penedès no hi haurà cap canvi de freqüència, mentre que a la resta de comarques catalanes diversos canals canviaran d'ubicació.
Al mapa de canvis de freqüències i previsió de dates es poden consultar, per cada comarca, la data prevista de l'actuació a cada centre emissor, els canals de la TDT que canviaran i la nova freqüència per a cada un.
Els ciutadans i ciutadanes de les comarques on hi ha canvis de freqüències hauran de portar a terme determinades accions per tal de poder continuar veient correctament tots els canals de televisió, un cop s'hagi produït l'encesa dels nous canals:
El Segon Dividend Digital és un procés que es porta a terme a tota la Unió Europea, amb l'objectiu d'alliberar part de l'espai radioelèctric per permetre el desplegament de les futures xarxes de comunicació 5G.
Aquest procés ha d'estar completat el 30 de juny de 2020.
Informació i preguntes freqüents sobre el procés del Segon Dividend Digital a Catalunya.
Els guardons valoren els programes de la ràdio en català i la feina dels seus professionals.
Ràdio Associació de Catalunya ha obert el període de presentació de candidatures dels 19ns Premis Ràdio Associació.
Els guardons valoren la feina dels professionals de la ràdio en català i els programes emesos entre el 3 de maig de 2018 i el 6 de març del 2019, data en què finalitza el període de presentació dels treballs.
Les quatre categories a les quals es poden presentar candidatures són: millor programa de ràdio, millor programa de ràdio local, innovació, i inclusió.
Queden a criteri del jurat les propostes per al reconeixement al millor professional, el premi a l'Excel·lència i el Guardó 1924, adreçat als treballs audiovisuals.
El jurat està presidit per Carles Solà i el formen Imma Tubella, Assumpció Maresma, Joan Manuel Tresserras i Jordi Margarit.
La jornada vol contribuir a enfortir les sinergies entre les universitats i el món laboral per tal de millorar els programes formatius.
L' Agència per a la Qualitat del Sistema Universitari a Catalunya (AQU Catalunya) organitza la jornada Reptes en la formació universitària en l'àmbit de la comunicació, que tindrà lloc aquest dimecres 30 de gener a les 9h a l'auditori de la Facultat de Comunicació i Relacions Internacionals de la Universitat Ramon Llull.
La jornada, adreçada a les universitats, pretén donar-los informació sobre la percepció que té el mercat laboral respecte de la formació universitària, recollida a través d'una enquesta dissenyada específicament amb aquesta finalitat.
Els objectius són enfortir les sinergies entre aquests dos mons i poder millorar els programes formatius.
També vol ser un espai de reflexió i diàleg entre els diferents agents que tenen responsabilitat en la formació dels professionals de l'àmbit de la comunicació, i vol servir com a punt de partida per a la proposta de millores en la seva formació.
Durant la jornada, José Manuel Pérez Tornero, catedràtic de Periodisme de la Universitat Autònoma de Barcelona, parlarà sobre cap on va la formació en comunicació, i Sandra Nieto, d'AQU Catalunya, responsable de l'enquesta als agents ocupadors, presentarà l'opinió d'aquest col·lectiu sobre la formació en l'àmbit de la comunicació.
Seguirà una taula rodona sobre els Reptes en la formació universitària en l'àmbit de la comunicació, amb la participació d'Esther Vera, directora del diari ARA, Antoni Esteve, president del Grup Lavinia, Marta Piñol, directora general de Shackleton Barcelona i Juan José Perona, professor de Publicitat, Relacions Públiques i Comunicació Audiovisual de la Universitat Autònoma de Barcelona.
Per acabar, les estudiants Núria Gallifa, del grau en Periodisme, i Mar Esteva, del grau en Publicitat i Relacions Públiques, presentaran un resum de la jornada i les propostes de millora que s'hauran plantejat.